59e362e85c8f65da71d6309ccd2e3e14
##### Θα μπορέσω να εργασθώ την επόμενη ημέρα της επέμβασης;


oralmedsurg.com
2021.04

Μετεγχειρητικά χορηγούνται κατάλληλα παυσίπονα προκειμένου ο ασθενής να μην ταλαιπωρηθεί. Είναι πιθανή η επιστροφή στην εργασία την επόμενη ημέρα εκτός αν πρόκειται για έντονα χειρωνακτική δραστηριότητα οπότε συστήνεται αποχή για τουλάχιστον 2 ημέρες. Σε μια τέτοια περίπτωση δίνεται κατάλληλη ιατρική βεβαίωση για απαλλαγή από την εργασία.



a3e2555360dd5ab59a3fa6380dbafd07
##### Θα πρέπει να προσέχω την στοματική υγιεινή και για πόσο καιρό μετά την επέμβαση;


oralmedsurg.com
2021.04

Μετεγχειρητικά θα δοθούν κατάλληλες οδηγίες για τήρηση στοματικής υγιεινής με την χρήση αντισηπτικού διαλύματος, επουλωτικής γέλης και βουρτσίσματος των δοντιών σε τακτικά διαστήματα. Συνήθως η τήρηση των κανόνων στοματικής υγιεινής πρέπει να διατηρηθεί για ένα διάστημα περίπου 3 εβδομάδων, χρόνος όπου συνήθως απαιτείται για την επούλωση του τραύματος. Στο διάστημα αυτό είναι ωφέλιμο να διακοπεί το κάπνισμα εφόσον είσθε καπνιστής.



1d0409212140829b177cef1df32556ac
##### Θα υπάρξει έντονο πρήξιμο και για πόσο διάστημα μετεγχειρητικά;


oralmedsurg.com
2021.04

To μετεγχειρητικό οίδημα είναι φυσιολογική αντίδραση του οργανισμού στο τραύμα, σχετιζόμενο τόσο με την έκταση, τους χειρισμούς και την διάρκεια της επέμβασης αλλά και την ιδιοσυστασία του κάθε οργανισμού. Μετεγχειρητικά συστήνονται κρύα επιθέματα εξωτερικά, στην αντίστοιχη περιοχή του δέρματος, συχνή λήψη κρύων υγρών και αποφυγή έκθεσης στον ήλιο την ημέρα της επέμβασης. Σε συνεννόηση με τον ασθενή μπορεί να χορηγηθούν αντιφλεγμονώδη φάρμακα για περαιτέρω μείωση του οιδήματος. Ανεξάρτητα πάντως των εφαρμοζόμενων μέτρων το οίδημα μετά τις 48 - 72 ώρες βαθμιαία αποδράμει.


